Budapest Főváros XIV. Kerület Zugló Önkormányzata
Polgármestere

Szám: 123-11/2025
Nyilvános ülésen tárgyalandó!


Napirend száma: ……………

Képviselő-testület
2025. január 23-i ülésére

Tisztelt Képviselő-testület!

Tárgy: 

Városrendezési megállapodás 
(Füredi u. 17. melletti közterület-alakítási terv végrehajtása)


I. Előzmények

A Képviselő-testület a 2024. június 27-i ülésén tárgyalta a jelen előterjesztéssel azonos tárgyú előterjesztést, mely a P-Sz Tabak Bt. (1047 Budapest, Fűrész u. 18/A 2/1.) beruházó (a továbbiakban: Beruházó) által elkészíttetett, és a Városfejlesztési Bizottság 208/2023. (XII. 12.) VFB határozatával elfogadott közterületalakítási terv alapján a Budapest XIV. kerület (39221/73) hrsz-ú Füredi park – Zsivora park közterület Füredi u. 17. szám melletti területére dohánybolt elhelyezését biztosító városrendezési megállapodás megkötésére irányult. (az előterjesztés és mellékletei itt találhatók a 10. napirendi pontban: https://www.govcenter.hu/Testuleti/Content/Publikalasreszlet.aspx?uid=16263)
A Képviselő-testületi ülést megelőzően két bizottság véleményezte az előterjesztést. A Gazdasági Bizottság a 87/2024. (VI. 24.) GB határozatával támogatta, míg a Jogi és Ügyrendi Bizottság a 69/2024. (VI. 24.) JÜB határozatával nem támogatta a városrendezési megállapodás megkötését.
A Képviselő-testület a 223/2024. (VI. 27.) számú határozatával nem támogatta a városrendezési megállapodás megkötését. (a határozat itt található: https://www.govcenter.hu/Testuleti/Content/Publikalasreszlet.aspx?hid=121297 )
A Beruházó képviselője 2024. július 3-án, majd 2024. október 11-én küldött megkereséseiben kérelmezte az előterjesztés ismételt napirendre tűzését, az alábbi indokokkal:
· a tervezett beruházás számottevő lakossági igényt hivatott kiszolgálni,
· a 2024. júniusi ülésen a személyes jelenlétük hiánya miatt nem tudtak reagálni az ott elhangzott képviselői felvetésre, pld. a közterülethasználati díjak tekintetében
· a városrendezési megállapodás szerint 3.500.000 Ft-os támogatási összegel járulnak hozzá az érintett közterület, zöldfelület fejlesztéséhez, 
· a beruházás előkészítése már jelentős kiadásokat jelentett a Beruházónak,
· a Beruházó vállalkozása zuglói lakosokat foglalkoztat.  
A városrendezési jogintézményekről szóló 12/2021. (III. 26.) önkormányzati rendelete (a továbbiakban: VJR) 7. § (1) bekezdése alapján a városrendezési megállapodás az Önkormányzat és az érintett telek tulajdonosa, vagy beruházója (a továbbiakban együtt: Beruházó) között jöhet létre a településfejlesztési célok megvalósítása érdekében vállalt kötelezettségek, műszaki, jogi feltételek rögzítésére. Az előterjesztés 3. sz. mellékletét képező városrendezési megállapodás a Beruházó vállalásai, kötelezettségei tekintetében megegyezik a 2024. június 24-i ülésre előterjesztett városrendezési megállapodással.
A VJR 8. § (3)-(4) bekezdése alapján a városrendezési megállapodás megkötéséről a Képviselő-testület dönt. 

II. Vélemények

Főépítészi Iroda 
A P-Sz tabak Bt. kérelmére a Füredi park – Zsivora park (39221/73) hrsz-ú Kt-Zkk-1 (közpark, zöldterület) övezeti besorolású területére tervezett dohánybolt építészeti tervét a tervtanács az 1/8009-23/2023 számú állásfoglalásban támogatta, ezzel együtt a tervek véglegesítésével kapcsolatban feltételeket is meghatározott a tervek ismételt benyújtásának mellőzésével. A tervtanács észrevételei a terveken átvezetésre kerültek, ezért a főépítész az 1/8009-28/2023 számú szakmai véleményében a beruházás megvalósítását az alábbi feltételekkel támogatta:
[bookmark: _Hlk152667925]„A megépített épületet 10 év elteltével, kártalanítási igény nélkül el kell bontani, a területet eredeti állapotába helyre kell állítani.
Az elvégzendő közterületi és zöldterületi fejlesztési valamint fenntartási feladatokat városrendezési megállapodásban kell tisztázni.”
Budapest Főváros XIV. Kerület Zugló Önkormányzata Képviselő-testülete Zugló városképvédelméről szóló 10/2021. (III.26.) önkormányzati rendelete (a továbbiakban: ZVR) alapján mind az építmény elhelyezése, mind a zöldfelület csökkenése miatt közterület-alakítási terv készítése szükséges.
A Városfejlesztési Bizottság a 2023. december 12-i ülésén a közterület-alakítási tervet elfogadta.
[bookmark: _GoBack]Beuházó kérésére 2025. január 6-án történt szóbeli konzultációt követően, az ott megfogalmazott tervkorrekciók átvezetése után az 1/607-2/2025 számú főépítész szakmai véleményben (2. sz. melléklet) megállapításra került, hogy a tervező az 1/8009-23/203 számú tervtanácsi észrevételek figyelembevételével véglegesítette az épület és környezete terveit, így azzal kapcsolatban további településképi elvárás nem fogalmazódott meg. A tervkorrekció eredményeképpen a tervezett dohánybolt előtti burkolt felület kis mértékben csökken, hogy ott is gondozott zöldfelület kerülhessen kialakításra. A dohánybolt, az előtte lévő burkolt felület, és az évelő növényekkel beültetett zöldfelület összesen 21,57 m2-t foglal ez a park füves területéből.
A P-Sz Tabak Bt. a városrendezési megállapodás szerint a közterület-alakítási terven jelölt zöldfelületi fejlesztési fenntartási feladatok elvégzéséhez, mint önkormányzati feladatellátáshoz egyszeri támogatással járul hozzá, valamint kötelezettséget vállal arra, hogy 10 év elteltével a beruházás elemeit elbontja, a területet eredeti gyepes állapotában helyreállítja.
Igazgatási és Hatósági Főosztály:
A dohánybolt megvalósítása, közterületen való elhelyezhetősége érdekében a P-Sz Tabak Bt.-nek Budapest Főváros XIV. Kerület Zugló Önkormányzata Képviselő-testületének Budapest Főváros XIV. kerület Zugló Önkormányzata tulajdonában álló közterületek használatáról és a rendjéről szóló 22/2020. (VI. 9.) önkormányzati rendeletében (a továbbiakban: Ör.) foglaltak szerint, a közterület rendeltetéstől eltérő célú használatára irányuló hatósági szerződést kell kötnie az Önkormányzattal, melyben az Önkormányzat hozzájárul a közterület ez irányú használatához. A hatósági szerződés megkötésére irányuló kérelmet az Ör.-ben meghatározott határidőben és az Ör.-ben meghatározott formai és tartalmi követelményeknek megfelelően kell benyújtani. Az Ör. rendelkezései szerint a közterület-használat díjköteles. A hatósági szerződés legfeljebb 5 évre köthető meg. A megkötött hatósági szerződésben foglalt határozott idő leteltét követően, az építmény jogszerű fennmaradásának feltétele az újabb, rendeltetéstől eltérő célú közterület használatra irányuló hatósági szerződés megkötése, melyben az Önkormányzat ismételten hozzájárul a közterület használatához. 
Gazdasági Főosztály:
Az előterjesztésben közölt adatok, egyéb információk alapján észrevételt nem tesz.
Adatvédelmi tisztviselő: 
Az előterjesztés adatkezelési része az adatvédelmi tisztviselővel egyeztetésre került, észrevételt nem tesz.
Jogi Főosztály: 
Az előterjesztésben közölt adatok, egyéb információk alapján észrevételt nem tesz.

III. Bizottsági vélemények

Az előterjesztést a Gazdasági Bizottság, valamint a Jogi és Ügyrendi Bizottság tárgyalja.

IV. Döntési javaslat

Budapest Főváros XIV. Kerület Zugló Önkormányzat Képviselő-testülete az 1. melléklet szerinti határozati javaslatot elfogadja. 

A határozathozatal Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdése alapján egyszerű szótöbbséget igényel. 

Budapest, 2025. január 13.


Rózsa András
polgármester


Mellékletek felsorolása:

1. melléklet: határozati javaslat
2. melléklet: 1/607-2/2025 sz. főépítészi szakmai vélemény
3. melléklet: aláírt városrendezési megállapodás 


Az előterjesztést készítette:
Polgármesteri Hivatal 
Főépítészi Iroda

1. melléklet a 123-11/2025. előterjesztéshez 


Budapest Főváros XIV. Kerület Zugló Önkormányzata
 Képviselő-testületének
…/2025. (….) önkormányzati határozata 

Városrendezési megállapodásról
(Füredi u. 17. melletti közterület-alakítási terv végrehajtása)

Budapest Főváros XIV. Kerület Zugló Önkormányzat Képviselő-testülete úgy dönt, hogy

1. a Budapest XIV. kerület, (39221/73) hrsz. alatti Füredi park – Zsivora park közterület Füredi u. 17. szám melletti területére vonatkozó, 208/2023. (XII. 12.) VFB határozattal elfogadott közterület-alakítási terv végrehajtása érdekében a városrendezési megállapodást az előterjesztés 3. melléklete szerint a Budapest Főváros XIV. Kerület Zugló Önkormányzata Képviselő-testületének a városrendezési jogintézményekről szóló 12/2021. (III.26.) önkormányzati rendelete alapján megköti;

2. felkéri a Polgármestert, hogy a megállapodásban meghatározott összeg Beruházó általi átutalásától számított 15 napon belül a városrendezési megállapodást írja alá.

3. Amennyiben a Beruházó a városrendezési megállapodás 4. pontjában meghatározott összeget sem a jelen határozat elfogadását követő 15 napon belül, sem a kitűzött póthatáridőn belül nem fizeti meg, úgy a jelen határozat hatályát veszti.


Határidő:	Beruházó értesítésére a határozat kiadmányozását követően azonnal
Felelős: 	polgármester (Főépítészi Iroda útján)
4

